బుల్లితెరపై మీలో ఎవరు కోటీశ్వరుడు కార్యక్రమానికి ఎంతగా క్రేజ్ వచ్చిందో తెలిసిందే. మూడు సీజన్ల పాటు ఆ కార్యక్రమానికి హోస్ట్గా వ్యవహరించాడు నాగార్జున. ఇప్పుడు నాలుగో సీజన్కు ఆ బాధ్యతల నుంచి తప్పుకొని చిరంజీవికి అప్పగించాడు. అసలు నాగార్జున ఆ కార్యక్రమం నుంచి ఎందుకు తప్పుకొన్నాడు? అంటే కావాలనే తాను తప్పుకొన్నానని, ఆ షో చేసి..చేసి బాగా అలసిపోయానని నాగార్జున వెల్లడించాడు. ‘‘మూడు సీజన్ల పాటు నన్ను చూసిన జనాలకు బోర్ కొట్టేస్తుంది. అంతేకాదు.. ఆ షో చేసి నేను బాగా అలసిపోయాను. అందుకే తప్పుకొన్నాను. 180 ఎపిసోడ్లుగా నేను ఆ కార్యక్రమం చేస్తున్నాను. దీంతో ప్రేక్షకులకు నా హావభావాలపై అవగాహన వచ్చేసింది. నా రియాక్షన్ ఏంటనేది జనాలు ముందే పసిగట్టేస్తున్నారు. అలా అయితే.. షోలో ఉండే ఆ మజా మిస్సవుతుంది. ఆ విషయాన్ని పక్కన పెడితే.. ఉదయం 9 గంటల నుంచి సాయంత్రం 7 గంటల దాకా దాని మీదే ఏకాగ్రత పెట్టడం కష్టం. ఒక్క నిముషం ఏకాగ్రత పోయినా.. కార్యక్రమంలో పాల్గొనే వారితో నా సంభాషణ బెడిసి కొడుతుంది. అలా పొద్దున్నుంచి సాయంత్రం దాకా పనిచేస్తే అలసి పోయేవాడిని. అందుకే ఒకట్రెండు సీజన్లకైనా కొంచెం బ్రేక్ ఇస్తే బాగుంటుందనిపించి నేనే షో నుంచి తప్పుకొన్నాను. దానికి తగినట్టే చిరంజీవికి బాధ్యతలు అప్పగించారు’’ అని నాగ్ ఆ విషయాలను బయటపెట్టాడు.
bulliterapai meelo evaru kotishwarudu kaaryakramaaniki entagaa crage vachindo telisinde. moodu seejanla paatu aa kaaryakramaaniki hostga vyavaharinchaadu nagarjuna. ippudu naalugo seejanku aa baadhyatala nunchi tappukoni chiranjeeviki appaginchaadu. asalu nagarjuna aa kaaryakramam nunchi enduku tappukonnadu? ante kavalane taanu tappukonnaanani, aa sho chesi..chesi baga alasipoyanani nagarjuna velladinchaadu. ‘‘moodu seejanla paatu nannu chusina janaalaku bor kottestundi. antekaadu.. aa sho chesi nenu baga alasipoyanu. anduke tappukonnaanu. 180 episodlugaa nenu aa kaaryakramam chestunnanu. deentho prekshakulaku naa haavabhaavaalapai avagaahana vachesindi. naa reaction entanedi janaalu munde pasigattestunnaru. alaa ayithe.. sholo unde aa maja missavutundi. aa vishayaanni pakkana pedithe.. udayam 9 gantala nunchi saayantram 7 gantala daka daani meede ekagrata pettadam kashtam. okka nimusham ekagrata poina.. kaaryakramamlo palgone vaaritho naa sambhaashana bedisi kodutundi. alaa poddunnunchi saayantram daka panicheste alasi poyevadini. anduke okatrendu seejanlakainaa konchem breake iste baguntundanipinchi nene sho nunchi tappukonnaanu. daaniki taginatte chiranjeeviki baadhyatalu appaginchaaru’’ ani nag aa vishayaalanu bayatapettadu.